Publication: Magyar Közlöny
Issue: MK-2003-73 (Year: 2003, Number: 73)
Era: 1990-2004
Section: a 69/2003. (VI. 25.) FVM rendelethez
Paragraph Index: 1299

1. A TSE megállapítása esetén elõírt járványügyi nyomozást a következõk szerint kell elvégezni: 1.1. Szarvasmarhák esetében azonosítani kell: — minden kérõdzõt azon a telepen, ahol TSE-ben megbetegedett állatot tartják; — a TSE-ben beteg nõivarú állat utódait, amelyek a betegség klinikai tüneteinek jelentkezését megelõzõ két év során, vagy a klinikai tünetek jelentkezését követõen születtek; — a 3. § 17. a) alpontjában meghatározott rizikócsoportba tartozó egyedeket; — a betegség lehetséges eredetét; — az olyan állatokat, amelyek ugyanazon a telepen találhatók, mint a TSE-ben beteg szarvasmarha vagy más telepen találhatók, de a TSE kórokozójával fertõzõdhettek azonos takarmánnyal való etetésük vagy keresztszennyezõdés útján; — az esetlegesen fertõzött takarmány és egyéb anyagok forgalmát vagy a terjesztés bármely más eszközét, amely átvihette a TSE kórokozóját más telepre, vagy onnan továbbvihette. 1.2. Juhok és kecskék esetében azonosítani kell: — a TSE-ben megbetegedett állat szüleit, továbbá a TSE-ben beteg nõivarú állat embrióját, petesejtjét és utódait, amelyeket a betegség klinikai tüneteinek jelentkezését megelõzõ egy év során, vagy a klinikai tünetek jelentkezését követõen gyûjtöttek, illetve születtek; — a 3. § 17. b) és c) alpontjában meghatározott rizikócsoportba tartozó egyedeket; — ahol TSE-ben beteg állatot találtak a fenti egyedeken kívül a telepen tartott valamennyi juhot és kecskét; — a betegség lehetséges eredetét; — azokat az állattartó telepeket, ahol az állatok a TSE kórokozójával fertõzõdhettek, takarmány vagy más fertõzési forrás útján (például élõállat, közös legelõ); — a juhokon és kecskéken kívül minden egyéb kérõdzõ állatot azon a telepen, ahol a betegséget megállapították; — az esetlegesen fertõzött takarmány és egyéb anyagok forgalmát vagy a terjesztés bármely más eszközét, amely átvihette a TSE kórokozóját a kérdéses gazdaságba, vagy onnan továbbvihette.

Source: https://magyarkozlony.hu/hivatalos-lapok/3b35fff569a6a7751f0d5ef7006789dcd9324942/dokumentumok/4a57c0c31fc362ef078b87e3af7d09266cd5f96d/letoltes